Ди хэкуэгъум папщIэ
«Урысейм и пщащэ нэхъ дахэ-2016» зэпеуэм Къэбэрдей-Балъкъэрым щыщу зыкъыщигъэлъэгъуэнущ илъэс 18 зи ныбжь Гуо Назимэ. Илъэс 12 щрикъум ар япэ дыдэу хэтащ сабийхэм я апхуэдэ зэпеуэм, «Къэбэрдей-Балъкъэрым и пщащэ тхьэIухуд-2014»-м пашэ щыхъуащ.
Мы гъэм мэлыжьыхьым и 1-м щыщIэдзауэ зэпеуэм и сайтым http://missrussia.ru/contest-2016.php. IэIэт къыщызэIуахащ. Мэлыжьыхьым и 16 пщIондэ махуэм хуэзэу зэ абы Iэ щыпIэт хъунущ.
Хъыджэбз 20 къыхахынущ: сайтым нэхъыбэу Iэ щызыхуаIэтахэм ящыщу — 10, къэпщытакIуэхэми апхуэдиз дыдэ. НэхъыфIу къалъытахэр мэлыжьыхьым и 16-м ягъэнэIуэнущ икIи абыхэм пащэнущ «Урысейм и пщащэ нэхъ дахэ-2016»-м щIэбэнын.
Мы гъэм япэу зэпеуэм хэтщ Кавказ Ищхъэрэ федеральнэ щIыналъэм хыхьэ Къэбэрдей-Балъкъэр, Осетие Ищхъэрэ — Алание, Дагъыстэн республикэхэм щыщхэр.
КъБР-м Печатымрэ цIыхубэ коммуникацэхэмкIэ
и къэрал комитетым периодическэ печатымкIэ,
тхылъ къыдэгъэкIынымрэ полиграфиемкIэ и къудамэ.
